જસદણ એ કૉંગ્રેસનો ગઢ છે, અત્યાર સુધીમાં આ બેઠક પરથી બાવળિયા જીતતા આવ્યા છે. હવે કૉંગ્રેસમાંથી ભાજપમાં આવેલા કુંવરજી બાવળિયાને હરાવવા કૉંગ્રેસ પણ એડીચોટીનું જોર લગાવશે તેવા અંદેશાથી ભાજપ કોઇ કસર છોડવા માગતો નથી અને કુંવરજી બાવળિયાને વિજયી બનાવવાના પ્રયાસ શરૂ કર્યા છે. કુંવરજી બાવળિયા કોળી નેતા છે. ભાજપ માટે અતિ અગત્યના નેતા હોવાથી ભાજપે પ્રધાન બનાવીને ભાજપમાં લીધા છે. સૌરાષ્ટ્રમાં બાવળિયાનું વર્ચસ્વ છે. ભાજપ બાવળિયા માટે કોઇ જોખમ લેવા માગતી નથી. જેને પગલે ભાજપના બે પ્રધાનો સહિત નેતાઓને પણ તેમને જીતાડવાની જવાબદારી સોંપાઇ છે.